Komission asetus (EY) N:o 1252/94, annettu 31 päivänä toukokuuta 1994, poikkeamisesta tiettyjen viinien haihtuvaa happoisuutta koskevista säännöksistä annetun asetuksen (ETY) N:o 586/93 muuttamisesta



Virallinen lehti nro L 137 , 01/06/1994 s. 0045 - 0045

Suomenk. erityispainos Alue 3 Nide 57 s. 0202

Ruotsink. erityispainos Alue 3 Nide 57 s. 0202



KOMISSION ASETUS (EY) N:o 1252/94, annettu 31 päivänä toukokuuta 1994, poikkeamisesta tiettyjen viinien haihtuvaa happoisuutta koskevista säännöksistä annetun asetuksen (ETY) N:o 586/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päi-vänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1566/93(2), ja erityisesti sen 66 artiklan 4 kohdan, sekä katsoo, että asetuksen (ETY) N:o 822/87 66 artiklassa säädetään viinien haihtuvan happoisuuden enimmäispitoisuudet; tiettyjä viinejä koskevista poikkeuksista voidaan säätää mainitun asetuksen 66 artiklan 3 kohdan mukaisesti, Euroopan yhteisön ja Australian välinen viinikauppaa koskeva sopimus, joka on neuvoston päätöksen 94/184/EY(3) liitteenä, tuli voimaan 1 päivänä maaliskuuta 1994; mainitun sopimuksen pöytäkirjan I.1. c kohdassa määrätään, että tiettyjen australialaisten, erityisillä valmistusmenetelmillä tuotettujen viinien, joiden maantieteellinen merkintä on tämän sopimuksen perusteella suojattu, haihtuva happoisuus voi olla enintään 25 milliekvivalenttia litrassa; sopimuksen mainittuja määräyksiä voidaan soveltaa sellaisenaan kaikissa jäsenvaltioissa; on kuitenkin selvyyden vuoksi syytä sisällyttää ne komission asetukseen (ETY) N:o 586/93(4), jossa kootaan yhteen tekstiin kaikki haihtuvasta happoisuudesta annetut poikkeukset; koska mainittu asetus tuli voimaan 1 päivänä maaliskuuta 1994, tätä asetusta on sovellettava samasta päivämäärästä alkaen, ja tässä asetuksessa säädetyt toimenpiteet ovat viinien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 586/93 1 artiklaan d kohta seuraavasti: "d) kun kyseessä ovat australialaiset viinit: 25 milliekvivalenttiin litrassa viineille, joita kuvataan ja jotka esitellään Australian lainsäädännön mukaisesti maininnoilla "botrytis" tai vastaavilla maininnoilla, "noble late harvested" tai "special late harvested", ja joilla on Euroopan yhteisön ja Australian välisen viinikauppaa koskevan sopimuksen liitteessä II mainittu maantieteellinen merkintä. Kyseisellä viinillä on oltava todistus, jonka on antanut Australian Wine and Brandy Corporation tai muu Australian nimeämä toimivaltainen laitos, ja josta ilmenee, että viini on valmistettu Australian lainsäädännön mukaisesti. " 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä maaliskuuta 1994 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä toukokuuta 1994. Komission puolesta René STEICHEN Komission jäsen (1) EYVL N:o L 84, 27.3.1987, s. 1 (2) EYVL N:o L 154, 25.6.1993, s. 39 (3) EYVL N:o L 86, 31.3.1994, s. 3 (4) EYVL N:o L 61, 13.3.1993, s. 39